
Dewiswch ymyrraeth sydd yn cefnogi dysgu a datblygiad disgybl/grŵp o ddisgyblion. Adfyfyriwch yn feirniadol ar ei botensial i sicrhau cynnydd disgyblion a’r heriau posib all ymddangos.

	[bookmark: cysill]Targed/Target 1
I anelu tuag at gyfeirnodi cywir yn y testun a manylion llawn yn y rhestr ddarllen yn ôl canllawiau.
	Rydw i wedi gweithio ar y targed yma gan ail-edrych ar y canllaw Harvard a newid y ffordd rydw i nawr yn cyfeirio.
	Ar gyfer pob cyfeiriad drwy gydol yr aseiniad rydw i wedi rhoi “.” ar ôl y braced, a hefyd rydw i wedi ychwanegu’r rhif tudalen wrth gyfeirnodi.

	Targed/Target 2
Parhau i syntheseiddio ymchwil i'ch gwaith ysgrifennu er mwyn cefnogi'ch pwyntiau allweddol.
	Er mwyn cyrraedd y targed yma rydw i wedi edrych ar wahanol ymchwil er mwyn syntheseiddio i greu fy mhwyntiau.
	Gallwch ddarganfod esiamplau trwy ddarllen amdano’r manteision ac anfanteision o ddefnyddio’r ymyrraeth.

	Targed/Target 3
Darllen hyd yn oed yn fwy erthyglau mewn cyfnodolion yn ogystal â gwefannau'r brifysgol wrth ymchwilio.
	Cymerais i’r targed yma wrth ysgrifennu’r aseiniad a ddarganfyddais llawer o wahanol erthyglau i ychwanegu yn y gwaith.
	Yn y rhestr cyfeirnodi gallwch weld bod gwahanol erthyglau wedi cael i ychwanegu. Gallwch ddarganfod esiampl ar gyfeirnod “Walker, H.M., 2004” yn y rhestr cyfeirnodi.




Yn y byd, mae pob plentyn yn cael profiadau gwahanol ym mywyd cynnar sydd wedyn yn effeithio ar agweddau gwahanol fel ysgol neu oedolaeth, ond yn anffodus, mae rhai plant yn cael profiadau trawmatig iawn, ac o ganlyniad yn cael effaith waeth yn yr hir dymor (Dye, 2018). Enw arall am ddigwyddiadau trawmatig ym mhlentyndod yw “ACES” ac mae'r rhain yn ddigwyddiadau sydd yn cael effaith negyddol ar blant (McDonell a Valentino, 2016, tud 317). Gall y rhain cynnwys pethau fel marwolaeth rhiant, problemau yfed neu ysgariad. Nad ydyn ni yn gallu newid profiadau’r dysgwyr yma, ond rydym ni yn gyfrifol i helpu’r dysgwyr cael yr ymyraethau gorau yn yr ysgol er mwyn iddyn nhw lwyddo yn yr ysgol a thu fas (Walker, 2004).
Felly, ar gyfer yr aseiniad yma, bydd bachgen o’r enw Corey yn cael i drafod, a sut gallwn ni helpu’r dysgwyr yma yn yr ysgol wrth gymryd i mewn i ystyriaeth eu bywyd personol allan o’r ysgol. Oedran Corey yw 9 mlwydd oed, ac mae e ym mlwyddyn 5 yn yr ysgol. Tu allan o’r ysgol mae Corey yn byw gyda’i mamgu oherwydd bu farw eu mam pan oedd e’n 4 oherwydd cancr, ac nad oedd eu dad yn ddigon addas i’w edrych ar ôl oherwydd iselder a phroblemau yfed. Felly, o ganlyniad i hyn, mae Corey wedi bod yn byw gyda’i mamgu ers oedd e’n 5. O ganlyniad i hyn, mae Corey dim ond yn gweld eu tad tua 1 gwaith y mis, ac felly nad oes ganddo fe berthynas agos gyda’u thad.
Dangoswyd Edwards a Knoche (2010) bod perthynas cryf rhwng rhieni a phlant yn y 5 blwyddyn gyntaf o’u bywyd yn bwysig ar gyfer datblygiad cymdeithasol a gwybyddol, ac oherwydd ansefydlogrwydd Corey trwy eu bywyd, mae eu datblygiadau wedi cael i effeithio llawer. I ychwanegu at hyn, mae colli rhiant mewn plentyndod yn cael effaith emosiynol, ac mae’r plentyn hefyd yn fwy tebygol o ddioddef salwch meddwl fel iselder neu bryder, felly mae’n bwysig i helpu’r dysgwyr yma sydd wedi dioddef o bethau fel hyn (Tennant, 1988).
Yn yr ysgol, gwelir bod Corey yn cael i wrth dynnu yn aml wrth wneud eu gwaith ac yn colli eu tymer yn aml wrth i’r athro gofyn iddo fe i wneud eu gwaith yn eu llyfr. Gwelwn fod hyn wedyn yn effeithio ar eu canlyniadau gwaith, er bod Corey yn hyderus iawn wrth ateb ar lafar. Hefyd, mae Corey yn cael hi’n anodd siarad am eu teimladau gydag athrawon neu ddisgyblion eraill, ac weithiau yn actio allan os ydy’n teimlo’n negyddol y dydd hynny. Felly oherwydd hyn, yr ymyrraeth rydw i wedi dewis yw ELSA. Yn syml, ELSA yw ymyrraeth sydd yn cael i ddefnyddio er mwyn cefnogi anghenion emosiynol dysgwyr, a dyna beth sydd angen ar Corey (Hampshire Services). Ym mywyd, mae cael llythrennedd emosiynol yn hanfodol ar gyfer rheoleiddio emosiynau a chael empathi, ac yna yn llai tebygol o bethau fel iselder, a dyna beth sydd angen ar gyfer y dysgwr yma (Pickering et al, 2019, tud 3.)

Llythrennedd emosiynol yw agwedd lle mae disgyblion yn gallu cadw eu teimladau o dan reolaeth, a hefyd yn gallu mynegi eu teimladau mewn ffordd briodol, ond mae hyn yn agwedd sydd yn anodd i ddisgybl fel Corey, ac mae angen cefnogaeth arno fe er mwyn datblygu yn effeithiol (Hill et al, 2013, tud 4.) Yn y dosbarth, mae llawer o emosiynau yn gallu cael i deimlo, fel bod yn gyffrous wrth wneud gweithgareddau newydd neu deimlo’n negyddol wrth wneud gwaith gall bod yn anodd iddyn nhw, felly mae’n bwysig bod disgyblion yn deall sut i ymdopi gyda’r emosiynau gwahanol (Pekrun, 2014, tud 6.)
Yn sefyllfa Corey, nad ydyn ni yn gallu rhagweld sut bydda fe yn ymdopi gyda gwahanol sefyllfaoedd, felly mae’n bwysig i ddod i’r gwaelod o pam galle fe ymateb mewn ffurfiau negyddol yn y dosbarth yn y lle gyntaf. Fel dangoswyd Child Mind Institute (2023) gall plant colli eu tymer oherwydd trallod neu deimlo’n rhwystredig, ac felly mae’n bwysig deall pam maen nhw’n teimlo fel hynny er mwyn iddyn nhw i ddysgu sut i ddatblygu yn emosiynol. Wrth gymryd hyn i mewn i ystyriaeth, oherwydd ansadrwydd bywyd Corey tu allan o’r ysgol, gallwn ni deall pam. Ond, nid dim ond ni sydd angen gwybod pam mae’r disgybl yn ymddwyn fel hyn, mae’r dysgwyr hefyd yn gorfod bod yn hunan ymwybodol o sut maen nhw’n teimlo, a sut i fynegi’r teimladau hynny yn ddiogel. Gall hynny cael i ddatblygu wrth ddysgu i’r plentyn sut i labelu eu hemosiynau ar y pryd, ac adnabod beth yw’r emosiynau yna (Connectability).
Hyd yn oed gwelwn fod ymyrraeth ELSA yn mynd i fod yn hanfodol ar gyfer datblygiad emosiynol Corey, cyn hyd yn oed gwneud hynny, mae’r athro/athrawes dosbarth yn mynd i gael effaith ar ddatblygiad emosiynol y plentyn (Perry et al, 2008). Oherwydd hyn, mae’n bwysig bod yr athro yn creu argraff dda wrth ddangos parch a llonyddwch yn y dosbarth er mwyn modelu sut dyle Corey ymddwyn. Wrth edrych ar sefyllfa Corey, nad oes ganddo fe lawer o oedolion parhaol yn eu bywyd, ac felly gall hyn meddwl bod y dysgwr wedyn yn cael trafferth i ymddiried i mewn i’r oedolion er mwyn dangos eu hemosiynau, a gall hyn bod yn rheswm arall pam nad yw Corey yn canolbwyntio yn y dosbarth. Ond, er mwyn iddo fe i ddatblygu yn emosiynol, mae’n bwysig bod Corey yn teimlo’n ddiogel gyda’r oedolyn sydd yn cynnal ELSA iddo fe. Hefyd, bydd angen gwneud yn siŵr bod Corey yn cael cyswllt rheolaidd gyda'r oedolyn fel bod Corey yn gallu dibynnu ar yr oedolyn er mwyn bod yn dryloyw wrth gael y sesiynau ELSA (Wong et al, 2020, tud 318).
Wrth gwrs nad yw hi’n effeithiol iawn i ddefnyddio beirniadaethau yn aml wrth roi cefnogaeth i ddisgyblion, ond ar y llaw arall mae hi yn bwysig i beidio â rhoi gymaint o lifoedd cadarnhaol chwaith. Hyd yn oed dangosodd Maag (2001, tud 176-178) bod hi’n bwysig i ddefnyddio atgyfnerthiadau cadarnhaol gyda disgyblion pan maen nhw’n gwneud rhywbeth yn dda, weithiau mae rhoi gormod o hyn yn gallu bod yn ddifrodol. Y rheswm dros hyn yn achos Corey yw  os rydyn ni’n rhoi llif parhaol o gyfathrebu cadarnhaol i bopeth mae’n ei wneud wrth ddatblygu yn emosiynol, ni fydd e byth yn gallu cymryd adborth yn dda iawn, ac o ganlyniad eto yn cael hi’n anodd gyda’u hemosiynau (Lindon, 2012, tud 107). Felly er mwyn rhoi’r cyfle gorau i Corey i ddatblygu, bydd angen gadael iddo fe wybod y pethau sydd angen iddo fe i weithio arno, a hefyd y pethau mae’n ei wneud yn dda er mwyn parhau.
Dangosir Trampe et al (2015) bod emosiynau yn gallu newid trwy’r amser ac yn gallu cael effaith ar bob agwedd o fywyd, ac felly mae’n deall pam mae’r cynnydd o lythrennedd emosiynol yma yn bwysig ar gyfer dysgwyr yn y dosbarth. Gwelwn fod emosiynau Corey  yn effeithio ar eu dysgu pob dydd oherwydd mae eu tymer yn tueddi i fynd pan mae’r athro yn rhoi cyfarwyddiadau iddo fe. Ym mywyd Corey, nad yw e byth wedi cael unrhyw fath o reolaeth dros ei hunain, ac fel dywedwyd Kiel-Hinrichsen (2014, tud 18) pan mae plant yn cyrraedd tua 7 mlwydd oed, gwelir bod nhw’n dechrau eisiau rhyw fath o annibyniaeth. O ganlyniad i hyn, nad yw Corey yn gwrando llawer yn y dosbarth, ac nad ydy yn gallu rheoli eu hemosiynau.
Un rheswm pam mae cynnydd yn bwysig fan hyn ar gyfer y dysgwr yw oherwydd mae emosiynau yn chwarae rôl bwysig i mewn i les disgyblion, sydd wedyn yn cael effaith ar eu canlyniad dysgu (Becker et al, 2014, tud 15). Hyd yn oed bod Corey yn cael perthynas eithaf da gyda’u mamgu gartref, mae’n treulio llawer o’i amser yn y dosbarth gyda’r athro a disgyblion eraill, ac mae yna dystiolaeth gan Evans a Howarth (2019) sydd yn dangos bod disgyblion sydd yn cael emosiynau cadarnhaol yn y dosbarth yn fwy tebygol o greu penderfyniadau gwell, cydweithio, a dysgu yn fwy effeithiol. Wrth i Corey i ddatblygu yn emosiynol, bydd llai o siawns iddo fe i golli eu tymer yn y dosbarth oherwydd bydd y tebygrwydd i greu penderfyniadau gwell a rheoli eu hemosiynau heb ymddygiad negyddol yn cryfhau.
Cyn cael yr ymyrraeth, gwelwn fod rheoliad emosiynol Corey yn gwan iawn, a chafodd hyn effaith ar eu hymddygiad yn y dosbarth gyda’r athro a disgyblion eraill. Deallwn fod rheoliad emosiynol yn broses annatod cymhwysedd plant ar gyfer rhyngweithiadau gyda nhw eu hunain a phobl eraill, ac i ddangos bod nhw’n barod ar gyfer sialensiau (Mihic a Novak, 2018). I atgyfnerthu pwysigrwydd datblygu’r agwedd yma, awgrymodd Desautels (2016, tud 1) bod deall a rheoli emosiynau plant yn angenrheidiol ar gyfer cofio, adalw a throsglwyddo gwybodaeth newydd. Hyd yn oed bod Corey yn gallu ateb ar lafar, os nad ydy ef yn fodlon i ysgrifennu gwaith i lawr, ni fydd Corey yn datblygu eu sgiliau o ysgrifennu a sillafu, sydd yn hanfodol ar gyfer pob sefyllfa ym mywyd (Graham et al, 2013). I ychwanegu at hyn, disgyblion sydd ddim yn gryf wrth ysgrifennu/sillafu yn fwy tebygol o fod dan anfantais ar gyfer ysgol uwchradd a phrif ysgol (Daffern et al, 2017, tud 77).
Deallwn fod Corey dim yn awyddus iawn i siarad gydag athrawon/disgyblion eraill amdano ei emosiynau, ac felly wrth ddatblygu’r agwedd yma, byddwn hefyd yn cryfhau eu hyder i estyn allan neu hyd yn oed helpu plant eraill gyda'u hemosiynau nhw. Dangosir tystiolaeth gan Coppock (2007) bod plant sydd yn cael cymorth gyda’u hemosiynau yn fwy tebygol o helpu eu hunain ac eraill gyda’u gofidiau, sydd yn fantais enfawr nid dim ond ar gyfer rheoli emosiynau ond cyfathrebu hefyd. Yn sefyllfa Corey, bydd hyn yn help enfawr ar gyfer  dod yn fwy agos gyda’r athro a ffrindiau yn y dosbarth, a gall hyn wedyn cael sgil-effaith ar eu tebygrwydd o ymdrechu yn y dosbarth oherwydd bydd eu hunan-barch hefyd yn cynyddu.
Credwn fod hi’n bwysig iawn bod Corey yn deall eu hemosiynau er mwyn ddatblygu ym mhob agwedd arall o’i fywyd, fel cymryd cyfarwyddiadau heb fynd yn grac, ac mae’n hanfodol pob plentyn yn gallu deall emosiynau eu hunain, a beth sydd yn gweithio iddyn nhw fel unigolyn ym mhersonol (Saarni a Harris, 1991, tud 3). Felly, y bwriad yw deall a datblygu emosiynau Corey gan ddefnyddio ymyrraeth ELSA bydd yn targedu eu hanghenion fe ym mhersonol er mwyn gwella ym mhob agwedd arall, nid dim ond yn llythrennedd emosiynol.
Cafodd yr ymyrraeth ELSA ei greu yn wreiddiol gan Sheila Burton, a chafodd i ddyfeisio er mwyn helpu plant gyda’u hanghenion emosiynol wrth fod yn yr ysgol (ELSA Network, 2017). Ond, nad yw pob person sydd yn gweithio mewn ysgol yn gymwysedig er mwyn cario allan ELSA gyda disgyblion. Cyn cymhwyso, mae’n rhaid iddyn nhw wneud 6 diwrnod o hyfforddiant sydd yn gorchuddio pethau fel llythrennedd emosiynol, rheoli emosiynau, sgiliau cyfathrebu a cholled/profedigaeth (Bristol’s SEND, 2023). Wrth helpu Corey gan ddefnyddio’r ymyrraeth yma, mae bod yn ymwybodol o bethau fel colled yn hynod o bwysig oherwydd marwolaeth ei fam, ac nid dim ond ffocysu ar emosiynau yng nghyffredinol.
Dangosir bod ELSA  yn gallu gweithio gyda grŵp o ddisgyblion, neu yn unigol, ac felly gall hyn ddibynnu ar ba ddysgwyr sydd angen cymorth, a gall y disgyblion hyd yn oed gwahodd un ffrind i ddod gyda nhw (McEwen, 2019.) Ond, fel deallwn o wybodaeth Corey, bydd mwy o effaith yn cael i greu os bydd y sesiynau yn cael i gynnal yn unigol gyda’r ELSA. I ychwanegu, nad oes terfyn amser ar gyfer cynnal sesiynau ELSA, ac mae sesiwn yn  digwydd tua un gwaith yr wythnos am 30-45 munud ac am 6-12 wythnos (Ysgol y Grango.) Wrth gwrs mae’r cyfnodau amser yma yn gallu amrywio yn dibynnu ar yr ysgol a disgybl, ond bydd hyn yn amser perffaith er mwyn rhoi cymorth i Corey ar gyfer eu hemosiynau.
Y cam gyntaf i gael yr ymyrraeth yma i weithredu ym mywyd Corey yw siarad gyda’r gofalwr, sef y mamgu yn y sefyllfa yma, er mwyn esbonio pam yn union rydyn nhw’n credu bod angen yr ymyrraeth yma ar y dysgwr (ELSA network, 2017.) Bydd hyn yn bwysig oherwydd bydd y mamgu yn yr unig person arall sydd yn gweld Corey ac yn gwybod ef yn dda iawn, felly bydd hyn yn helpu’r gweithwyr ELSA dod yn gyfarwydd gyda’r fath o dargedau bydd angen cyrraedd. Ar ôl i Corey dechrau’r ymyrraeth, bydd angen creu rhyw fath o dargedau ym mhersonol i Corey sydd yn realistig ac yn cyd-fynd gyda’u rhwystrau emosiynol (French.) Gwelir bod targedau Corey yn mynd i ymwneud a deall eu hemosiynau yn well, cael y gallu i ymddiried i mewn i rywun, a hefyd deall sut i ddelio gyda’u hemosiynau a thrawma mewn ffordd ddiogel.
Wrth greu amgylchedd cadarnhaol ar gyfer y sesiynau, mae’n bwysig i gael rhywle tawel gyda chlustogau neu fagiau ffa er mwyn gwneud yn siŵr bod Corey yn teimlo’n gyfforddus. Hefyd, mae’n bwysig bod digon o arddangosfeydd sydd yn dangos gwahanol emosiynau, dyfyniadau ysgogol neu ryw fath o system wobrwyo (ELSA support, 2023). Y rheswm am hyn yw oherwydd mae’n bwysig bod y disgybl sydd yn cael y sesiwn ELSA yn teimlo’n ddiogel ac nid mewn perygl, ac fel dangoswyd Holley a Steiner (2013, tud 50) mae dosbarth diogel yn rhoi’r cyfle i blant i fynegi eu hunain yn well, sydd yn bwysig iawn ar gyfer Corey.
Hyd yn oed bod sesiwn ELSA dim ond yn cael i gynnal unwaith yr wythnos, mae hi yn bwysig bod yr ELSAs yn cadw cyswllt a pherthynas da gyda’r athro dosbarth (Wilding a Claridge, 2016). Felly wrth i Corey derbyn y sesiynau a datblygu yn emosiynol, bydd hi’n bwysig bod yr athro dosbarth yn cadw llygad ar y datblygiad ac yn trosglwyddo hyn yn nol i’r ELSA. Weithiau, fel dangoswyd Lambert Productions (2005) gall y gweithwyr ELSA mynd i mewn i’r dosbarth er mwyn gwobrwyo’r disgybl os wnaethon nhw rywbeth yn dda gan gymryd y cyngor o’r sesiynau. Felly, mewn sefyllfa Corey, er nad yw’r ELSA pob tro yn mynd i weld y gwelliant, bydd cael yr ymwybyddiaeth yna trwy’r wythnos yn mynd i fod yn help enfawr i hybu hyder y dysgwr.
Gwelwn fod 85% o ddisgyblion yn yr ysgol gynradd yn teimlo’n gyfforddus i weithio gyda ELSA, sydd yn ganran uchel iawn, ac felly yn dangos bod y fath yma o ymyrraeth yn effeithiol ac yn gyfforddus i ddisgyblion (Balampanidou, 2019, tud 24). Oherwydd hyn, bydd hyn yn fantais ar gyfer disgyblion fel Corey sydd efallai ddim yn gyfforddus iawn gydag oedolion yn y lle cyntaf er mwyn cael dechreuad da gyda’r ELSA. Ar y cyfan, mae plant yn tueddi i ymddiried i mewn i oedolion yn gloi iawn oherwydd nad oes unrhyw reswm ganddyn nhw i deimlo mewn perygl, ond yn anffodus, efallai na fydd hyn yr un peth ar gyfer Corey (Harris a Corriveau, 2011). O ganlyniad i'w cefndir gydag oedolion, bydd hyn yn gwendid oherwydd bydd angen mwy o amser i greu’r ymddiried yna gyda’r ELSA, bydd wedyn yn meddwl bod gwelliant yn mynd i gymryd bach mwy o amser.
Peth arall sydd yn bwysig iawn i gymryd i mewn i ystyriaeth ar gyfer llwyddiant gyda’r ymyrraeth yma yw bod perthynas cryf rhwng yr ELSA a’r rhiant/gofalwr y dysgwr. Trafodwyd Lekli a Kaloti (2015) bod cael y cyfathrebiad yna rhwng rhieni a’r staff yn yr ysgol yn hollbwysig ar gyfer llwyddiant y dysgwyr yn y dosbarth, ac felly heb y cyswllt yna, yn benodol gyda’r ymyrraeth ELSA, bydd anfantais yn gallu bodoli. Atgyfnerthodd Wilding a Claridge (2016) y ffaith bod rhan fwyaf o weithwyr ELSA yn cael rhyw fath o gyswllt gyda’r rhieni/gofalwr y disgybl, ond ar y llaw arall, ni ddywedodd hyn bod pob ELSA yn cael y cyswllt yna o gwbl. Hyd yn oed y rhai oedd yn dangos perthynas dda, roedd hyn o safbwynt yr ELSA, ac nid y gofalwr, felly nad ydym yn gwybod pa mor ddilys yw’r cyfrif o hyn. Yn sefyllfa Corey, mae yna mamgu i gael y cyswllt yna gyda’r ELSA, felly nad yw hyn yn wendid enfawr, ond efallai ni fydd hyn yr un perthynas a disgyblion eraill a’u rhieni nhw.
Gwelir hefyd bod gwahaniaeth rhwng sesiynau un i un ac mewn grŵp yn gallu cael effaith cadarnhaol neu negyddol ar y dysgwr, yn dibynnu arnyn nhw yn bersonol (ELSA Network, 2017). Rhan fwyaf o’r amser mae ELSA yn gwneud y sesiynau un i un mewn ysgolion oherwydd gwelon nhw fod ddisgyblion yn llai tebygol o siarad am eu teimladau mewn grŵp (Fairall, 2020, tud 24). Wrth edrych ar sefyllfa Corey, bydd gweithio tu mewn i grŵp yn wendid oherwydd nad yw ef yn hapus iawn i siarad gyda’r athro yn y lle cyntaf, ac yn colli eu tymer os nad oes rheolaeth ganddo fe, felly ni fydd hyn yn effeithiol iawn ar gyfer y dysgwr yma. Ar yr un pwynt, gwelir bod ddysgwr oedd yn cael sesiynau mewn grŵp bach yn gwella gyda sgiliau cyfathrebu yn fwy gan gymharu â’r rhai oedd yn gwneud sesiynau un i un, felly er bod Corey yn well gwneud un i un, mae dal gwendidau i gymryd i mewn i ystyriaeth, fel rhai sgiliau yn cael i esgeuluso (Barker, 2017, tud 24).
Dangosir Krause et al (2020) bod bron pob ysgol yn y Deyrnas Unedig yn gweld pwysigrwydd o ELSA i weithio iddyn nhw ar gyfer lles disgyblion, sydd yn fantais enfawr ar gyfer disgyblion fel Corey sydd angen y cymorth yma. Felly, cryfder mawr yw hyn bod mwy o gydnabyddiaeth yn dangos ar gyfer ELSA, ond, nad yw hyn yn dod gyda phris am ddim. Yn y lle cyntaf mae’n costio £575 i wneud y cwrs er mwyn bod yn gymwysedig yn y lle gyntaf, felly mae’n ddrud iawn i wneud (FuturesinMind, 2020). Er yn rhai llefydd nawr mae yna grant i adael un aelod o staff o rhai ysgolion i wneud yr hyfforddiant yma am ddim, nad yw hyn ar gyfer pob ysgol, ac mae dal anfanteision i hyn (EGfL, 2022). Hyd yn oed os mae yna ELSAs, mae arian dal yn gorfod cael i dalu gan yr ysgol ar gyfer adnoddau ar gyfer y sesiynau, sydd yn costio o leiaf £100, ac nad oes llawer o arian gyda rhan fwyaf o ysgolion (Llywodraeth Cymru.) O ganlyniad i hyn, bydd llai o gyfleoedd ac efallai llai o adnoddau i ELSA i ddefnyddio, bydd wedyn yn cael effaith ar sesiynau a datblygiad dysgwyr fel Corey.
Ar y cyfan, gwelir bod ymyraethau yn cael effaith cadarnhaol ar ddisgyblion, ac yn lleihau’r risg o ddisgyblion cael y profiad o iechyd meddwl gwael (Edwards, 2020). Ond, mae ELSA yn digwydd tu mewn i oriau ysgol, ac felly mae hyn yn cymryd amser dysgu yn y dosbarth i ffwrdd o’r dysgwr. Deallwn fod yna tystiolaeth i ddangos bod eich perfformiad dysgu yn cael i effeithio yn negyddol os ydych yn colli amser dysgu yn y dosbarth, felly, rydyn ni wedyn yn gorfod cymryd mewn i ystyriaeth os ydy’r ymyrraeth yn ddigon pwysig i golli amser dysgu (Arulampalam et al, 2008, tud 4). O ganlyniad i golli’r amser dysgu yna, efallai bydd problem yn codi gyda’r athro oherwydd bydd rhaid cymryd mwy o amser i ail-esbonio’r wers/gwaith, sydd wedyn yn gallu cael effaith ar y disgyblion eraill yn y dosbarth. Hyd yn oed bod Corey yn colli amser dosbarth oherwydd ELSA, nad yw ef yn fodlon gwneud eu gwaith yn y lle cyntaf, ac felly heb ymyrraeth, na fydd gwelliant o gwbl. O ganlyniad i hyn, er bod tua 45 munud pob wythnos yn cael i golli, bydd hwn dim ond yn para tua 6-12 wythnos, a bydd hyn yn helpu yn yr hir dymor ar gyfer hybu ffocysu ar eu gwaith a rheoli eu hemosiynau yn y dosbarth. Felly, bydd mwy o effaith negyddol yn digwydd os na fydd Corey yn derbyn yr ymyrraeth. Os na fydd Corey yn dysgu sut i siarad am deimladau a sut i wrando ar yr athro heb golli eu tymer, bydd hynny yn cael effaith ar eu holl fywyd, nid dim ond yn y dosbarth.
Ar gyfer unrhyw fath o ddysgu, mae’n hanfodol bod cysondeb yn digwydd oherwydd gwelir tystiolaeth bod cysondeb yn hyrwyddo dysgu o safon uwch (Curby et al, 2013). Er bod hyn yn bwynt pwysig i gymryd i mewn i ystyriaeth, mae sesiynau ELSA rhan fwyaf o’r amser dim ond yn cael i gynnal un gwaith yr wythnos, sydd wedyn yn gallu bod yn anfantais ar gyfer faint o effaith mae’r sesiynau yn cael ar y dysgwyr (Enfield Council, tud 6). Gyda disgyblion fel Corey lle mae angen cymorth arnyn nhw i ddeall emosiynau eu hunain, a dysgu sut i ddelio gyda’r emosiynau yna oherwydd trawma, efallai bydd gweld gwelliant yn cymryd hyn yn oed yn fwy o amser oherwydd dim ond un sesiwn am 45 munud pob wythnos yw’r ymyrraeth.
Ar ôl cymryd i mewn pob gwahanol bwynt, gwelir yn amlwg bod pob cryfder hefyd yn gallu bod yn wendid ar gyfer gwahanol ddysgwyr, ond ar gyfer Corey yn benodol, nad yw’r anfanteision yna yn mynd i gael llawer o effaith arno fe. Ym mhob gwahanol ymyrraeth bydd yna gryfderau a gwendidau, ac felly mae’n bwysig cymryd pob un i mewn i ystyriaeth wrth ddewis pa un i ddefnyddio ar gyfer dysgwr penodol.
I grynhoi, bydd yr ymyrraeth yma yn gweithio yn dda gyda Corey oherwydd eu hanghenion, ond nad yw hynny yn meddwl bod hyn yn mynd i weithio ar gyfer pob disgybl sydd ag anghenion gwahanol. Dangosir Franklin et al (2012) bod athrawon sydd ag ymglymiad gydag iechyd meddwl, rhwystrau emosiynol ac ymyraethau effeithiol ar gyfer eu disgyblion yn bwysig iawn er mwyn helpu cefnogi anghenion y disgyblion yn yr hir dymor. Un peth pwysig i gofio yw bod ELSA ddim yn gynghorwr ar gyfer plant, eu rôl nhw yw helpu ddisgyblion gyda’u llythrennedd emosiynol (Hampshire County Council). Felly, ar ôl gymryd hyn i gyd i mewn i ystyriaeth, meddylir bod yr ymyrraeth yma yn mynd i roi’r gefnogaeth fwyaf effeithiol ar gyfer Corey yn emosiynol.
Fel trafodwyd, mae cael y cyfathrebiad yna gyda’r rhieni/gofalwr yn bwysig iawn er mwyn cefnogi’r dysgu’r disgybl, ac yn sefyllfa Corey, bydd cael y cyfathrebiad yna yn holl bwysig er mwyn rhoi’r fwyaf o gefnogaeth y gallent nhw ar gyfer eu hagwedd emosiynol (Graham-Clay, 2005, tud 117). Y ffordd yma, bydd y mamgu yn gallu gwybod sut mae Corey yn dod ymlaen gyda’u targedau, a hefyd sut gall hi helpu Corey yn y tŷ gartref. Nid dim ond ar gyfer yr ymyrraeth, ond bydd perthynas rhwng yr ELSA, yr athro dosbarth a’r mamgu yn hollol bwysig i gadw er mwyn i bawb gwybod yn union le mae Corey yn emosiynol. O ganlyniad i hyn, bydd pob person yn cael syniad ar gyfer beth i ddisgwyl.
Oherwydd bod angen llawer o hyfforddiant ar gyfer bod yn gymwysedig i gynnal sesiynau ELSA, bydd hyn yn sialens i gael llawer o’r staff i wneud hyn, felly ni fydd hi’n realistig bod pob  aelod o staff yn cael i hyfforddi. Er bod cael y cyfle i gael mwy o staff ELSA ar draws yr ysgol yn gallu bod yn help enfawr, fel dywedyd o’r blaen, mae cael i hyfforddi, a chael yr adnoddau cywir yn gostus, ac felly nid yn mynd i weithio yn dda ar gyfer rhan fwyaf o ysgolion. I atgyfnerthu hyn, hyd yn oed ar ôl gael i hyfforddi, bydd dal angen mynychu sesiynau gyda ELSAs arall er mwyn cadw i lan ar effeithiolrwydd y wybodaeth sydd angen i fod yn ELSA effeithiol, ac nid yw hyn yn bosib ar gyfer rhan fwyaf o staff (sscc Cymru). Gwelir bod gweithio fel ELSA yn cymryd llawer o amser, ac felly bydd well cadw’r gwaith yma i’r bobl sydd yn cael yr amser i weithio i’r gorau y gallent.
Fel y mynegir, bydd defnyddio’r ymyrraeth ELSA yn yr un bydd yn rhoi’r mwyaf o gynnydd i lythrennedd emosiynol Corey ac ar gyfer yr hir dymor. Dangosir bod rhai gwendidau i’r ymyrraeth, ond gall yr ymyrraeth hon cael effaith cadarnhaol mawr ar Corey er mwyn cefnogi gyda’u problemau os caiff eu defnyddio yn gywir ac yn strategaethol.

